cyanic-selkie/wikianc huggingface dataset:
Vikipēdija turku valodā
2015. gadā paziņojums par dzimumu nevienlīdzību Vikipēdijā izraisīja sabiedrības uzmanību Turcijas medijos.
2017. gada 29. aprīlī Turcijas valdība liedza valsts iedzīvotājiem piekļuvi Vikipēdijai. Lai gan aizlieguma iemesli nav zināmi, daži uzskata, ka piekļuve enciklopēdijai tika liegta rakstu, kas atspoguļo Turcijas iesaistīšanos Sīrijas pilsoņu karā, dēļ. 2019. gada decembrī Turcijas Augstākā tiesa lēma, ka tas bijis izpausmes brīvības ierobežojums. 2020. gada 15. janvārī, pēc 991 dienas pārtraukuma, piekļuve Vikipēdijai tika atjaunota.
Montagjū sala
Salu 1775. gadā atklāja britu jūrasbraucēja Džeimsa Kuka ekspedīcija un nevarēdami noteikt, vai tā ir sala, vai daļa no lielākas zemes, nosauca to par Montagjū ragu (Cape Montagu) par godu tā laika britu admiralitātes pirmajam lordam Džonam Montagjū, 4. grāfam Sendvičam (John Montagu, 4th Earl of Sandwich). Salas statusu noteica Krievijas Antarktiskā ekspedīcija Fabiāna fon Belinshauzena vadībā. Krastā pirmais izkāpa norvēģu polārpētnieks Karls Antons Larsens 1908. gadā.
Młynów
Młynów ir metro stacija Varšavā uz M2 līnijas, kas atrodas Volas rajonā. Stacija tika atklāta 2020. gada 4. aprīlī. Sākotnēji stacija darbojās ar nosaukumu Młynów-Koło.
Netālu no stacijas atrodas Warszawa Młynów dzelzceļa stacija.
Reimsas Dievmātes katedrāle
Reimsas Dievmātes katedrāle (fr) ir katedrāle Reimsā, Francijā. Katedrālē tikuši kronēti 25 Francijas karaļi no Luija VIII 1223. gadā līdz Šarlam X 1825. gadā.
Katedrāles celtniecība tika sākta 1211. gadā, celta pēc Šartras katedrāles parauga. Celta 1210. gadā nodegušās katedrāles vietā. Baznīcas galveno celtniecību pārraudzīja četri dažādi arhitekti, celtniecība ilga apmēram 80 gadus, paplašināšanas un dekoratīvie darbi ilguši vairākus gadsimtus. Baznīca ir 149,2 m augsta. Pirmā pasaules kara laikā pamatīgi cietusi, pēc tam notika rekonstrukcijas darbi.
1991. gadā kopā ar Svētā Remī abatiju un To pili iekļauta UNESCO Pasaules mantojuma sarakstā.
Irina Vasiļeviča
Irina Vasiļeviča (ru; dzimusi ) ir Krievijas starptautiskā lielmeistare šahā (2005).
Biogrāfija
2006. gadā uzvarējusi starptautiskajā sieviešu šaha turnīrā Krkā. 2010. gadā Antakjā piedalījusies Pasaules šaha čempionātā sievietēm pēc izslēgšanas sistēmas, kurā 1. kārtā zaudējusi Marijai Sebagai. 2011. gadā uzvarējusi starptautiskajā sieviešu šaha turnīrā Rijekā. 2013. gadā uzvarējusi Maskavas pilsētas sieviešu šaha čempionātā. Četras reizes piedalījusies Eiropas sieviešu šaha klubu kausu izcīņās (2005, 2007, 2010-2011).
Par panākumiem turnīros FIDE 2004. gadā Vasiļevičai piešķīra starptautiskās meistares (WIM), bet 2005. gadā - starptautiskās lielmeistares (WGM) nosaukumu un starptautiskā meistara nosaukumu vīriešiem (IM).
Lauta (Saksija)
Lauta ir pilsēta Vācijā, Saksijas zemē, Baucenes apriņķī.
Vēsture
Rakstos pirmoreiz minēta 1374. gadā.
Sandis Riekstiņš
Sandis Riekstiņš (dzimis Neretā) ir Latvijas uzņēmējs un politiķis, bijis 13. Saeimas deputāts un Izglītības un zinātnes ministrijas parlamentārais sekretārs, pārstāvēja partiju "Konservatīvie".
Politiskā darbība
2017. gada Rīgas domes vēlēšanās S. Riekstiņš tika ievēlēts Rīgas domē no Jaunās konservatīvās partijas.
2018. gadā ievēlēts 13. Saeimā. 2021. gada 21. jūnijā Izglītības un zinātnes ministre Anita Muižniece sporta nozares stiprināšanai iecēla viņu par Izglītības un zinātnes ministrijas parlamentāro sekretāru. 2022. gada 17. martā S. Riekstiņš kļuva par "Konservatīvo" 13. Saeimas frakcijas vadītāja biedru.
S. Riekstiņš kandidēja arī 14. Saeimas vēlēšanās 2022. gadā, taču partijas "Konservatīvie" saraksts nepārvarēja 5% barjeru. Drīz pēc vēlēšanām, 13. novembrī, politiķis, izmantojot Twitter, paziņoja par izstāšanos no partijas.
Skandāli
2021. gada 3. augustā S. Riekstiņš izpelnījās sabiedrības sašutumu ar Facebook publicēto ierakstu, kurā faktiski pazemina paralimpiskos sasniegumus salīdzinot ar “īsto” sportu. Nākamajā dienā izglītības ministre A. Muižniece publicēja atvainošanos un uzņēmās atbildību par padotā izteikumiem, tomēr norādīja, ka IZM parlamentārā sekretāra teiktais bijis “pārpratums” un viņa negrasās Riekstiņu atbrīvot no amata. 11. septembrī Saeimas ētikas komisija Riekstiņa pārkāpuma lietu izbeidza. 2021. gada augustā, reaģējot uz S. Riekstiņa it kā atvainošanos par izteikumiem saistībā ar paralimpiešiem, Latvijas Paralimpiskā komiteja nolēma prasīt Riekstiņa atkāpšanos no amata.
Pasuga
Pasuga (la, vispārpieņemtā abreviatūra subsp. vai ssp.) bioloģiskajā sistemātikā ir vai nu par sugu zemāks taksonomiskais rangs, vai arī taksonomiskā grupa šādā rangā. Pasugas nevar tikt noteiktas izolēti: vai nu suga tiek noteikta bez pasugām, vai arī tai ir divas vai vairākas pasugas. Nekad pasuga nevar būt viena.
Vienas sugas organismi, kas attiecināti dažādām pasugām, ir spējīgi krustoties un radīt auglīgus pēcnācējus. Bet parasti tie nekrustojas ģeogrāfiskās izolācijas vai citu faktoru dēļ. Atšķirības starp pasugām ir mazāk izteiktas, nekā starp sugām, bet izteiktākas, nekā starp rasēm (par rasēm var tikt nosauktas dažādas pasugas, tās ir taksonomiski atšķirīgas). Pasugu nosakošās īpašības parasti veidojas ģeogrāfiskajā izplatībā vai izolācijā.
Nominālās pasugas un pasugu autonīmi
Ja zooloģiskajā nomenklatūrā suga tiek dalīta pasugās, sākotnēji aprakstītā populācija paliek kā "nominālā pasuga", kas atkārto to pašu savas sugas nosaukumu. Piemēram, baltā cielava Motacilla alba alba (Bieži tiek saīsināta kā Motacilla a. alba) ir baltās cielavas Motacilla alba sugas nominālā pasuga. Sugas nosaukuma atkārtošana botāniskajā nomenklatūrā tiek minēts kā pasugu autonīms, bet pasugas kļūst par "autonīmām pasugām".
Šaubīgi gadījumi
Kad biologi dalās uzskatos sakarā ar to, ka konkrētā populācija ir pasuga vai pilnvērtīga suga, sugas nosaukums var tikt rakstīts apaļajās iekavās. Tā nosaukums Larus (argentatus) smithsonianus nozīmē "Amerikas sudrabkaiju". Iekavas nozīmē, ka atsevišķi speciālisti uzskata to par lielākās sudrabkaijas pasugu un tāpēc to sauc Larus (argentatus) smithsonianus, kur tai pat laikā citi to uzskata par pilnvērtīgu sugu, un tāpēc to sauc par Larus smithsonianus. Apzīmējumu lietotājiem šajā gadījumā nav viennozīmīgas pozīcijas.
Shakespears Sister
Shakespears Sister ir Lielbritānijā bāzēts popmūzikas duets, kas slavas zenītā atradās 90. gadu sākumā, pateicoties tādiem hitem kā "Stay" un "Hello (Turn Your Radio On)", kas vairākās valstīs nonāca hitparāžu pirmajās vietās, un albumam "Hormonally Yours". Muzikālo projektu 1988. gadā pēc trio "Bananarama" pamešanas aizsāka īru mūziķe Ševona Fāhi, bet projektā jau pirmā albuma "Sacred Heart" tapšanas laikā tika iesaistīta amerikāņu mūziķe bijusī Ērika Kleptona grupas dalībniece Marsela Detroita. Muzikālais projekts pamatā ticis pozicionēts kā Fāhi un Detroitas duets. Vairumā kompozīciju pirmajos divos albumos galveno vokāla partiju izpilda Fāhi, tomēr dueta slavenākajā hitā "Stay", kas 1992.gadā astoņas nedēļās atradās Apvienotās Karalistes hitparādes pirmajā vietā, galveno vokāla partiju izpilda Detroita.
Mežareja
Mežareja var būt:
2021. gada Ludzas novada domes vēlēšanas
'''2021. gada Ludzas novada domes vēlēšanas''' notika 2021. gada Latvijas pašvaldību vēlēšanās. Vēlēšanās Ludzas novada domē tika ievēlēti 15 deputāti. Šīs bija pirmās vēlēšanas kopš 2021. gada administratīvi teritoriālās reformas jaunizveidotajā Ludzas novadā. Vēlēšanās piedalijās 5 kandidātu saraksti, kas kopā sastāvēja no 80 kandidātiem.
Vēlēšanu norise
Ludzas novadā atradās 28 vēlēšanu iecirkņi. Briģu pagastā varēja nobalsot Briģu pagasta tautas namā, Ciblas pagastā varēja nobalsot Ciblas novada administratīvajā centrā un Ciblas pagasta pārvaldē, Cirmas pagastā varēja nobalsot Cirmas pagasta pārvaldē (nepieejams cilvēkiem ar kustību traucējumiem), Goliševas pagastā varēja nobalsot Goliševas pagasta pārvaldes zālē, Isnaudas pagastā varēja nobalsot Isnaudas pagasta pārvaldē (nepieejams cilvēkiem ar kustību traucējumiem) un Istalsnas bibliotēkā, Istras pagastā varēja nobalsot Istras Tautas namā, Kārsavas pilsētā varēja nobalsot Kārsavas Kultūras namā, Lauderu pagastā varēja nobalsot Lauderu pagasta pārvaldē  (nepieejams cilvēkiem ar kustību traucējumiem), Līdumnieku pagastā varēja nobalsot Līdumnieku pagasta pārvaldē (nepieejams cilvēkiem ar kustību traucējumiem), Ludzas pilsētā varēja nobalsot Ludzas Kinoteātrī, Ludzas Tautas namā (2 iecirkņi), Malnavas pagastā varēja nobalsot Malnavas koledžas muižas korpusā, Mežvidu pagastā varēja nobalsot Mežvidu Kultūras namā, Mērdzenes pagastā varēja nobalsot Mērdzenes Tautas namā, Nirzas pagastā varēja nobalsot Nirzas Tautas namā, Ņukšu pagastā varēja nobalsot Ņukšu pagasta tautas namā (nepieejams cilvēkiem ar kustību traucējumiem), Pasienes pagastā varēja nobalsot Pasienes pagasta pārvaldes zāle, Pildas pagastā varēja nobalsot Pildas Tautas namā, Pureņu pagastā varēja nobalsot Pureņu pagasta pārvaldē, Pušmucovas pagastā varēja nobalsot Pušmucovas Tautas namā, Rundēnu pagastā varēja nobalsot Rundēnu Tautas namā (nepieejams cilvēkiem ar kustību traucējumiem), Salnavas pagastā varēja nobalsot Salnavas Tautas namā, Zaļesjes pagastā varēja nobalsot Zaļesjes pagasta administratīvajā ēkā (nepieejams cilvēkiem ar kustību traucējumiem), Zilupes pilsētā varēja nobalsot Zilupes Tautas namā un Zvirgzdenes pagastā varēja nobalsot Zvirgzdenes pagasta pārvaldē, bet Blontu pagastā neatradās neviens iecirknis.
Latvijas Televīzijas ziņu raidījuma Panorāma rubrikā "Tautas panorāma" tika pārraidīts sižets par Ludzas novadu, kurā tika aptaujāti novada iedzīvotāji. Kā lielāko problēmu iedzīvotāji norādīja darba vietu trūkumu un iedzīvotāju skaita samazināšanos, citi norādīja arī slikto ceļu stāvokli.
Balsošanas sistēma
Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.
Novada domē tiek ievēlēti 15 deputāti, ja iedzīvotāju skaits administratīvajā teritorijā ir zemāks par 30 000.
Tiesības piedalīties Ludzas novada domes vēlēšanās bija Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem bija reģistrēta dzīvesvieta Ludzas novada administratīvajā teritorijā 90 dienas pirms vēlēšanu dienas, vai kuriem Ludzas administratīvajā teritorijā piederēja nekustamais īpašums. Lai apliecinātu vēlētāja identitāti bija jānorāda derīga ES pilsoņa pase vai personas apliecība (eID karte).
Ievēlētie deputāti
Vēlēšanu rezultāti tika uzzināti pēc visu vēlētāju balsu saskaitīšanas, un ievēlēto deputātu saraksts bija pieejams pēc vēlēšanu rezultātu apstiprināšanas.
Strojarskas biznesa centrs
Strojarskas biznesa centrs (hr) ir tirdzniecības un dzīvojamais centrs, kas atrodas Zagrebā, Horvātijā. Tas sastāv no 6 ēkām, no kurām divas ir dzīvojamās ēkas, bet četras — biznesa ēkas.
Centrā ir divi debesskrāpji. Viens no tiem ir 54 m augstais A korpuss ar 13 stāviem. Galvenā ēka (B ēka), kurai ir 25 stāvi un kuras augstums ir 96,15 metri, ir Horvātijas augstākā dzīvojamā ēka. Kompleksu sauc par VMD kvartālu (VMD kvart).
Visu ēku celtniecība ir pabeigta. 25 stāvus augstais debesskrāpis tika apdzīvots 2014. gada beigās, savukārt pārējās ēkas tika nodotas ekspluatācijā agrāk.
Centra projekta vērtība ir aptuveni 750 miljoni kunu (97,5 miljoni eiro). Projekta autori ir arhitekti Davors Matekovičs, Tomislavs Stojans, Mirna Melesa, Ida Istera, Vedrans Pavličevičs (Davor Mateković, Tomislav Stojan, Mirna Melez, Ida Ister, Vedran Pavličević).
Brūklāji
Brūklāji (ltg) ir ciems Balvu novada Bērzkalnes pagastā. Atrodas pagasta centrālajā daļā 4 km no pagasta centra Bērzkalnes, 10 km no novada centra Balviem un 230 km no Rīgas.
Apdzīvotā vieta atrodas pie autoceļa P46 (Dubļeva–Cērpene), Dobupes krastā.
Juhanness Dāle
Juhanness Dāle (no; dzimis ) ir norvēģu biatlonists.
Karjera
Pirmos panākumus starptautiskā līmenī guva 2017. gada Pasaules čempionātā junioriem, stafetē izcīnot sudraba medaļu. 2018. gada Pasaules čempionātā junioriem Otepē vēlreiz ieguva sudraba medaļu stafetē, bet iedzīšanā izcīnīja bronzu. 2018. gada decembrī debitēja IBU kausā, uzreiz izcīnot divas uzvaras — sprintā un iedzīšanā. Pēc šiem panākumiem tika iekļauts Norvēģijas pirmās izlases sastāvā. Pasaules kausā debitēja Nove Mesto Morāvijā ar 15. vietu sprintā. 2020. gada Pasaules čempionātā Antholcā stafetē ieguva sudraba medaļu, bet labāko rezultātu individuāli sasniedza distancē ar kopēju startu, iegūstot 8. vietu.
Hohfilcenē izcīnīja savu pirmo uzvaru Pasaules kausa posmos. 2021. gada Pasaules čempionātā Pokļukā izcīnīja sudraba medaļu distancē ar kopēju startu un bronzu 20 km individuālajā distancē.
Iļja Čašņiks
Iļja Čašņiks (dzimis, miris ) bija Ludzā dzimis ebreju izcelsmes padomju mākslinieks - supremātisma pārstāvis. Kazimira Maļeviča skolnieks un viens no UNOVIS skolas dibinātājiem.
Dzimis Ludzā, ebreju ģimenē. Drīz pēc Iļjas dzimšanas ģimene pārcēlās uz guberņas centru Vitebsku. 1917. gadā sāka apmeklēt mākslas skolu Vitebskā. Mācījies pie tādiem māksliniekiem kā Kazimirs Maļevičs, Marks Šagāls, Els Ļisickis. 1922. gadā pārcēlās uz Petrogradu, kur 1929. gadā miris.
Endijs Kerols
Endrū "Endijs" Tomass Kerols (en; dzimis ) ir angļu futbolists, spēlē uzbrucēja pozīcijā, Anglijas futbola izlases dalībnieks. Kopš 2022. gada Kerols pārstāv League One komandu Reading.
Anglijas izlases sastāvā spēlē. gada Eiropas čempionātā.
Sasniegumi
Newcastle United
Liverpool
Life's a Trip
Life's A Trip ir amerikāņu repera Trippie Redd debijas studijas albums. To 2018. gada 10. augustā izlaida TenThousand Projects un Caroline Distribution. Albumā ir viesmākslinieki Diplo, Young Thug, Reese Laflare un Travis Scott. Producēšanu veica OZ, Murda Beatz, BeatPusher, Honorable C.N.O.T.E., Avedon, Diplo, Scott Storch, Wheezy, Boaz van de Beatz, WE ARE THE STARS un citi. Albuma vāku veidojis kanādiešu mākslinieks Stīvens Gibs. 2021. gada 20. augustā tika izdots turpinājuma albums ar nosaukumu Trip At Knight.
Bernava pie Berlīnes
Bernava pie Berlīnes ir pilsēta Vācijā, Brandenburgā, Barnimas apriņķī, apmēram 10 kilometrus uz ziemeļaustrumiem no Berlīnes.
Vēsture
Rakstos pirmoreiz minēta 1232. gadā. Pilsēta strauji attīstījās līdz Trīsdesmitgadu karam. 1842. gadā pie Bernavā pie Berlīnes tika ierīkota dzelzceļa līnijas. Starp pasaules kariem pilsētā tika ierīkota BAUHAUS ietekmē esoša Vācijas arodbiedrību federācijas (Allgemeiner Deutscher Gewerkschaftsbund) skola. Nacistu laikā tā tika rekvizēta un tajā ierīkoja SS apmācības centru. 20. gadsimta septiņdesmitajos gados liela daļa no vecpilsētas apbūves tika nojaukta, vietā uzceļot paneļu mājas. VDR laikos pie pilsētas atradās liela Padomju armijas karabāze.
Ekonomika
Pilsēta ir gāzesvada JAGAL mezgla punkts.
Normunds Žunna
Normunds Žunna (dzimis Rīgā) ir Latvijas sabiedriskais darbinieks, ekonomists, uzņēmējs un politiķis. Bijis 13. Saeimas deputāts, pārstāv partiju "Konservatīvie". Viņš bija partijas Ētikas komisijas priekšsēdētājs. Pirms kļūšanas par 13. Saeimas deputātu N. Žunna nodarbojies ar uzņēmējdarbību un strādājis nevalstisko organizāciju sektorā.
Biogrāfija
Dzimis Rīgā ārstu ģimenē, bet pirmos dzīves gadus pavadījis Rūjienā, kur vecāki, pēc Rīgas Medicīnas institūta beigšanas, nosūtīti strādāt. Turpat Rūjienā sācis skolas gaitas un pabeidzis 4 klases, kad vecāki aicināti pārcelties darbā uz Valmieras centrālo slimnīcu.
No 1981. gada līdz 1988. gadam studējis Rīgas Medicīnas institūtā, Vispārējās ārstniecības fakultātē. Pēc tā pabeigšanas īsu laiku strādājis par mediķi, vēlāk par veterinārfeldšeri Mazsalacā. Sākoties “Atmodai”, darba gaitas turpinājis Rīgā — pēc augusta puča stājies darbā Saeimas un Valsts prezidenta drošības dienestā, vēlāk Valsts ieņēmumu dienestam pakļautajā Muitas pārvaldē, līdz uzvarēja konkursā un tika apstiprināts par Kontrabandas apkarošanas nodaļas vadītāju Rīgas muitā. Pēc tam tika uzaicināts par konsultantu pretkontrabandas struktūrā starptautiskā projektā. Paralēli darbam VID Muitas pārvaldē studēja Rīgas Tehniskās universitātes jaunizveidotajā Muitas institūtā, ko 1998. gadā absolvēja, iegūstot bakalaura grādu muitas un nodokļu vadībā.
Pēc tam N. Žunna izveidoja muitas brokeru uzņēmumu Intercargo SIA, kas darbojās līdz Latvijas iestāšanās brīdim ES. 2005. gada nogalē N. Žunna piedalījās konkursā uz vakanto vadošā speciālista amata vietu Latvijas Pilnvaroto auto tirgotāju asociācijā, kur strādāja līdz 2010. gada beigām, kad tika uzaicināts veidot brokeru nodaļu Rīgas brīvostas uzņēmumā. Nodaļa tika izveidota un N. Žunna kā tās vadītājs uzņēmumā strādāja līdz 2012. gada vidum.
2013. gada izskaņā Normunds Žunna kļuva par Nekustamo īpašumu apsaimniekošanas nodaļas vadītāju Burtnieku novada pašvaldībā.
2017. gadā notika N. Žunnas maksātnespējas procesa pasludināšana, process tika izbeigts 2019. gadā. 2020. gada valsts amatpersonas deklarācijā N. Žunna apliecināja, ka viņa vienīgā alga ir Saeimas deputāta ienākumi, tai pašā gadā tika publicēta ziņa, ka N. Žunna ir viens no tikai četriem deputātiem, kas 2019. gadā nav izlaiduši nevienu Saeimas sēdi. 2020. gadā viņš no Saeimas Sociālo un darba lietu komisijas tika pārcelts uz Aizsardzības, iekšlietu un korupcijas novēršanas komisiju.
N. Žunna iestājies pret jauniešu piespiedu ievietošanu t.s. "sociālās korekcijas iestādēs" un par akcīzes nodokļa palielināšanu cigaretēm alternatīvajiem nikotīna produktiem.
Jošikacu Kavaguči
Jošikacu Kavaguči (ja; dzimis ) ir japāņu futbolists, bijis Japānas futbola izlases dalībnieks.
Nacionālā izlase
!Kopā||116||0
Baltijas Modes federācija
Baltijas Modes federācija ir organizācija, kuras mērķis ir veicināt modes attīstību Baltijā. Mērķu īstenošanai federācija apvieno modes industriju tai skaitā: modes apģērbu un aksesuāru dizainerus, ražotājus, tirgotājus un eksportētājus. Baltijas Modes federācija rīko tādus pasākumus kā Rīgas Modes nedēļa un Latvijas Modes Gada balva.
Jāzeps Pīgoznis
Jāzeps Pīgoznis (dzimis, miris ) bija latviešu mākslinieks, Latvijas Mākslas akadēmijas profesors. Nodarbojies ar glezniecību, grāmatu ilustrēšanu un grafiku.
Biogrāfija
Dzimis Ružinas pagasta Odumānu sādžā (tagad Silmalas pagasts). Izglītību ieguvis Dravnieku pamatskolā Stabulniekos, Jaņa Rozentāla Rīgas Mākslas vidusskolā, ko pabeidzis 1953. gadā, un Latvijas Mākslas akadēmijas Glezniecības nodaļā, ko absolvējis 1959. gadā. 1992. gadā ieguvis mākslas maģistra grādu.
Kopš 1958. gada piedalījās izstādēs. 1964. gadā kļuva par Latvijas Mākslinieku savienības biedru. Bijušas vairāk nekā 25 personālizstādes. Starptautiskajās mākslas izstādēs saņēmis vairāk nekā 20 dažādus apbalvojumus. No 1972. līdz 1986. gadam strādājis Latvijas Mākslas akadēmijas Zīmēšanas katedrā par vecāko pasniedzēju, pēc tam kļuvis par docentu, 1992. gadā — profesoru.
1982. gadā saņēmis Latvijas PSR Nopelniem bagātā mākslas darbinieka goda nosaukumu. 2011. gadā saņēmis Triju Zvaigžņu ordeni.
1967. gada Rīgas Kinostudijas filmā "Elpojiet dziļi" piedalās epizodiskā lomā kā mākslinieks, kura darbnīcā, labojot telefonu, Ulda Pūcīša Cēzars sacer dziesmu "Viņi dejoja vienu vasaru". Šī filma arī sākas ar viņa uz asfalta ar krītu zīmētiem titriem. 1997. gada filmā "Likteņdzirnas" bija autors Romualda Ancāna tēlotā mākslinieka Vincenta gleznām. 2010. gadā Jānis Streičs viņu iemūžinājis arī filmā "Rūdolfa mantojums".
Purniņi (Krustpils pagasts)
Purniņi ir skrajciems Krustpils pagasta vidusdaļā, Babraunīcas labajā krastā, ceļa Spuņģēni—Vilkukrogs abās pusēs.
Iedzīvotāju skaits ciema pastāvēšanas laikā ir strauji samazinājies, salīdzinot ar 1906. gadu 9 reizes. No 1909. līdz 1935. gadam ciemā darbojusies Purniņu I pakāpes pamatskola.
Vitālijs Mikolenko
Vitālijs Mikolenko (uk, dzimis ) ir Ukrainas futbolists, spēlē labās malas aizsarga pozīcijā, Ukrainas futbola izlases dalībnieks. Kopš 2022. gada Mikolenko pārstāv Anglijas Premjerlīgas komandu Everton.
Iepriekš spēlējis Ukrainas komandā Dynamo Kyiv, kuras rindās viņš 2021. gadā kļuva par Ukrainas Premjerlīgas uzvarētāju, kā arī 2018–19. gada sezonā tika atzīts par līgas labāko jauno spēlētāju. 2022. gada janvārī pievienojies Anglijas Premjerlīgas komandai Everton.
Ukrainas futbola izlases sastāvā debitējis 2018. gadā. Piedalījies 2020. gada Eiropas čempionātā.
Sasniegumi
Dynamo Kyiv
Individuālie sasniegumi
Seksuālā objektizācija
Seksuālā objektizācija ir personas uztveršana par instrumentu seksuālo vēlmju apmierināšanai, un ir uzskatāma par dehumanizācijas veidu. Objektizācija plašākā izpratnē nozīmē - attiekties pret otru personu kā patēriņa preci, lietu vai objektu, neņemot vērā personību vai cilvēka cieņu. Objektizācija visbiežāk tiek aplūkota sabiedrības līmenī, taču tā var tikt izmantota arī, lai raksturotu atsevišķu indivīdu uzvedību.
Sieviešu seksuālā objektizācija
Sieviešu seksuālā objektizācija nozīmē, ka sieviete galvenokārt tiek uzskatīta par vīriešu seksuālās vēlmes objektu, nevis par personu. Lai gan viedokļi atšķiras par to, kādas situācijas un rīcību var klasificēt kā seksuālu objektizāciju, daudzi to saskata dažādās reklāmās, mākslā un plašsaziņas līdzekļos, kur sievietes tiek attēlotas īpaši seksuālā veidā, arī pornogrāfijā, izģērbšanās un prostitūcijas profesijās, kā arī situācijās un pasākumos, kur sievietes tiek publiski vērtētas pēc seksuāliem vai vizuāliem faktoriem, piemēram, skaistumkonkursos.
Daži feministiskie kultūras kritiķi apsūdz masu medijus un reklāmu industriju sieviešu objektizācijas veicināšanā, un televīzijas un filmu industrijas parasti tiek apsūdzētas sieviešu seksuālās objektizācijas normalizēšanā.
Kritika pret sieviešu seksuālo objektizāciju nav nesena parādība. Piemēram, franču apgaismības laikmetā notika diskusijas par to, vai sievietes krūtis ir tikai juteklisks vilinājums vai drīzāk dabiska dāvana. Aleksandra Gijoma Musljē de Moisī 1771. gada lugā "Īstā māte" (La Vraie Mère) titulvarone pārmet vīram, ka viņš uzskatīja viņu tikai par seksuālās apmierināšanas priekšmetu, sakot: "Vai jūsu sajūtas ir tik rupjas, lai skatītos uz šīm krūtīm — cienījamu dabas dārgumu – kā tikai rotājumu, kas paredzēts sieviešu ornamentēšanai?"
Jautājumu par seksuālo objektizāciju 1970. gados aktualizēja feministu grupas. Tiek apgalvots, ka kopš tā laika sieviešu seksuālās objektizācijas fenomens ir krasi palielinājies, un tas ir radījis negatīvas sekas sievietēm, īpaši politiskajā jomā. Tomēr trešā viļņa feministu grupas ir arī uztvērušas pastiprinātu sieviešu objektizāciju kā iespēju uztvert sievietes ķermeni kā varas veidu.
Vīriešu seksuālā objektizācija
Vīriešu seksuālā objektizācija tiek interpretēta kā vīrieša atrašanās seksuālā kontekstā. Vīrieši tiek seksualizēti reklāmās, mūzikas videoklipos, filmās, seriālos, sieviešu žurnālos, vīriešu striptīza šovos. Sievietes arī iegādājas un patērē pornogrāfiju, kas veicina objektizāciju. Pētījumi liecina, ka objektizācijas psiholoģiskā ietekme uz vīriešiem ir līdzīga kā sievietēm, izraisot negatīvu ķermeņa tēlu vīriešu vidū.
Geju kopienās vīrieši bieži tiek objektizēti. 2007. gadā tika veikts pētījums, kas atklāja objektizācijas negatīvo ietekmi, un šis pētījums LGBT kopienā sastapās ar ievērojamu pretestību.
Vīriešu ķermeņi ir kļuvuši objektizētāki nekā iepriekš, lai gan, ņemot vērā sabiedrības iesakņojušos skatienu uz sieviešu objektizāciju, jaunatklātā vīriešu objektizācija nav tik plaši izplatīta. Pat pieaugot vīriešu objektizācijai, vīrieši joprojām tiek uzskatīti par sabiedrībā dominējošo grupu, un tāpēc lielāks svars joprojām tiek pievērsts sieviešu objektizācijai kā fenomenam.
Vīriešu seksuālā objektizācija ir konstatēta 37% no reklāmu, kurās ir attēlotas vīriešu ķermeņa daļas, lai reklamētu kādu produktu. Aktieri, kas parādās TV pārraidēs un filmās, bieži ir lieliskā formā un tiem ir "ideāls" ķermenis. Nereti šie vīrieši ieņem vadošās lomas. Kad medijos tiek attēloti vīrieši, kuriem nav ideāla ķermeņa, viņi parasti tiek pasniegti kā komiski tēli; reti vadošās lomas ieņem vīrieši, kuri nav labā formā. Līdzīgi kā sieviešu seksuālās objektizācijas problēmas, bieži vien šī objektizācija noved pie vīriešu ķermeņa kaunināšanas, ēšanas traucējumiem un tieksmes pēc perfekcijas. Šo "ideālo" vīriešu pastāvīgā attēlošana sabiedrībā veicina uzskatus, ka visiem vīriešiem nepieciešams iederēties šajā "perfektajā" veidnē.
Windows 10
Windows 10 ir Microsoft izstrādāta personālo datoru operētājsistēma, kuru izdeva. Pirmā operētājsistēmas prezentācija notika Build konferencē 2014. gada aprīlī. Pirmā publiskā izmēģinājuma versija tika publicēta 2014. gada oktobrī.
Windows 10 iepazīstina ar "universālām lietotnēm", paplašinot metro stila lietotņu funkcionalitāti, šīs lietotnes var tikt izstrādātas, lai darbotos dažādās Microsoft platformās ar gandrīz vienādu kodu - ieskaitot PC datorus, planšetdatorus, viedtālruņus, Xbox One u.c.
Starp lielākajām izmaiņām, salīdzinājumā ar Windows 8, ir parastās Start izvēlnes atjaunošana, virtuālās darbvirsmas sistēma. Par nosaukuma pāreju no Windows 8 uz Windows 10 Terijs Mairsons apgalvoja, ka "izmaiņu ir tik daudz, ka to nosaukt par Windows 9 nebūtu pareizi". Tomēr, ne viss Windows 10 ir pilnīgi jauns. Programmas kā vadības panelis, failu pārlūks un citas tika lielākoties pārnestas ar mazām izmaiņām no Windows 8 vai Windows 7.
Lielākas izmaiņas dizainā sākās ar Microsoft jaunā Fluent Design dizaina ieviešanu. Tā iezīmes redzamas kalkulatora, iestatījumu programmās.
Centrum Nauki Kopernik
Centrum Nauki Kopernik ir metro stacija Varšavā uz M2 līnijas. Tā atrodas Śródmieście rajonā. Tā tika atvērta 2015. gada 8. martā, un būvniecība sākās 2011. gadā.
2012. gada augustā, būvējot un uzsākot tuneļa zem Vislas upes urbšanu, stacijas teritorija tika appludināta ar šķidru grunti, kā rezultātā tika apturēti darbi un atlikta M2 līnijas centrālā posma darbība.
Šuķene
Šuķene ir apdzīvota vieta Kurzemes dienvidrietumos, Dienvidkurzemes novada Dunikas pagastā autoceļu P113 (Grobiņa — Bārta — Rucava) un V1250 (Ječi – Šuķene) krustojumā.
2016. gada Spānijas Grand Prix
Trase
Kataluņja Montmelo (spāņu: Circuit de Catalunya) ir Formula 1 sacīkšu trase, kura atrodas netālu no Barselonas, Spānijā. Tā tika uzbūvēta 1991. gadā. Sākotnēji trasē bija paredzēts rīkot savu pirmo galveno balvu 1992. gadā, lai tā sakristu ar tā gada Barselonas olimpiskajām spēlēm, taču tā bija gatava gadu pirms termiņa. Parasti fanu un darbinieku vidū trase vienkārši tiek saukta par Barselonu, neskatoties uz to, ka patiesībā trase atrodas 32 kilometru attālumā no pilsētas robežas. Līdz trasei iespējams nokļūt dažādi — ar auto, ar sabiedrisko autobusu, vilcienu vai ātrvilcienu.
Tajā bieži tiek rīkoti Formula 1 testi, tādēļ tā ir ļoti zināma trase Formula 1 pilotiem un mehāniķiem, jo īpaši vecākajiem. Tādēļ ir ierosināts samazināt testu apjomu šajā trasē un tādējādi uzlabot sacīkšu intrigu. Pēdējā laikā vienīgie trases uzlabojumi bija "La Caixa" līkuma saīsināšana un papildu bremzētāja izveide pirms starta-finiša taisnes. Šajā apvidū vēja virziens bieži mainās, tādēļ aerodinamiskais risinājums, kurš bija ļoti labs no rīta var izrādīties nederīgs pēcpusdienā. Tas var izraisīt negaidītus rezultātus no dažām komandām un pilotiem. Trase ir iecienīta ārpussezonas F1 testiem, kā arī ikgadējai Spānijas Grand Prix rīkošanai.
Sacīkšu dienas sacensību norise
Jaunais Nīderlandes talants Makss Verstapens, pirmajā sacīkstē “Red Bull” vienībā izcīnījis sensacionālu uzvaru. Verstapens kļuvis par jaunāko braucēju, kurš izcīnījis uzvaru formulā 1. “Ferrari” braucēji finišēja 2. un 3. vietā, bet abi “Mercedes” braucēji piedzīvoja sadursmi.
Sacensības no 1. starta pozīcijas iesāka pašreizējais čempions Hamiltons, tomēr līdz pirmajam līkumam kopvērtējuma līderis Rosbergs viņu apsteidza. Pirms 4. līkuma Hamiltons devās iekšmalā Rosbergam, taču tur vietas nebija. Cenšoties apdzīt komandas biedru, izbrauca no trases, zaudēja vadāmību un avarēja, turklāt līdzi paķēra arī vācieti. Tas lika trasē doties drošības mašīnai, bet vadību pārņēma "Red Bull" braucējs Daniels Rikjardo. Pāris apļus pēc sacensības pilnvērtīgas sākšanās austrālietis devās boksos, un vadību ieguva viņa 18 gadus vecais komandas biedrs Verstapens, kuram šī bija pirmā sacīkste "Red Bull" rindās.
Kad drošības mašīna devās malā “Red Bull” komandas pilotiem izdevās iekrāt nelielu pārsvaru, pateicoties Karlosam Sainsam no “Toro Rosso”, kurš piebremzēja “Ferrari” braucējus. Vairākus apļus Fetels un Raikonens nespēja tikt garām spānim. Brīdī, kad tas izdevās, Fetels sāka tuvoties līderiem. Drīz pēc tam sākās pirmā boksu apmeklējumu sērija. Kā pirmais boksos devās Daniels Rikjardo, bet apli vēlāk sekoja Verstapens un Raikonens. Lielākā daļa braucēju izvēlējās vidējā sastāva riepas. Turpmākajos apļos liela cīņa nenotika, bet otrajā boksu apmeklējumā sākās dažādākas stratēģijas.
Rikjardo, līdzīgi kā Fetels, izvēlējās uzlikt mīkstākās riepas, kamēr Verstapens un Raikonens sacīksti pēc pitstopa turpināja ar vidējā sastāva riepām. Pēc 10 veiktiem apļiem ar mīkstākajām riepām pēdējo reiz boksos devās četrkārtējais čempions Fetels, un nedaudz vēlāk arī Rikjardo.
Deivs Kauenss
Deivids Viljams "Deivs" Kauenss (en; dzimis Ņūportā, Kentuki štatā, ASV) ir bijušais amerikāņu basketbolists un basketbola treneris, spēlējis spēka uzbrucēja un centra pozīcijās.
2016. gada Spānijas Grand Prix
Sacīkšu dienas sacensību norise
Līdz 20. aplim Sebastians Fetels slēdza spraugu diviem priekšā esošajiem "Red Bull" braucējiem — Rikjardo un Verstapenam. Trīs sekunžu laikā sasniedzot Verstapenu. 22. aplī Niko Hulkenbergs izstājās no sacensībām, kad viņa formulas barošanas bloks aizdegās un viņam nācās apstāties malā. Kamēr Masa bija cīnījies no 18. vietas līdz 10. Viņa komandas biedrs Bottas 25. aplī bija sasniedzis 5.vietu, apsteidzot Sainsu.
Deivs Kauenss
Karjera
Basketbolista karjeras laikā pārstāvējis Bostonas "Celtics" un Milvoki "Bucks" klubus. 1970. gada NBA draftā viņu "Celtics" izraudzījās ar kopējo 4. kārtas numuru, galvenokārt kluba bijušā centra spēlētāja Billa Rasela ieteikuma dēļ. "Celtics" vienībā viņš spēlēja līdz 1979. gadam, šajā laikā divas reizes kļuva par NBA čempionu, 1973. gadā tika atzīts par sezonas vērtīgāko spēlētāju. Viņš septiņas reizes piedalījās Visu zvaigžņu spēlēs, vienreiz tika atzīts arī par spēles vērtīgāko spēlētāju. Pēdējo sezonu NBA D. Kauenss aizvadīja "Bucks" sastāvā. Kopumā NBA karjeras laikā vidēji spēlē guva 17,6 punktus un savāca 13,6 atlēkušās bumbas.
D. Kauenss ir viens no četriem spēlētajiem NBA vēsturē (pārējie ir Skotijs Pipens, Kevins Gārnets, Lebrons Džeimss), kas vienā sezonā bijuši sava kluba līderi piecās statistikas kategorijās: punktos, atlēkušajās bumbas, rezultatīvajās piespēlēs, bloķētajos metienos un pārtvertajās bumbās. Viņš to spēja 1977.—1978. gada sezonā.
2016. gada Spānijas Grand Prix
Sacīkšu dienas sacensību norise
28. aplī Rikjardo atkal bija pirmais no priekšā braucošajiem, kurš iebrauca boksa apmeklējumā, nomainot riepas uz mīkstā sastāva riepām. Fetels boksus apmeklēja divus apļus vēlāk, izvēloties tādu pašu izvēli riepās. Tas ļāva Verstapenam un Raikkonenam izvirzīties pirmajās divās pozīcijās, jo izrādījās, ka abi darbosies pēc atšķirīgas stratēģijas, iebraucot boksos tikai divas reizes. Pretēji Fetelam un Rikjardo, kas izvēlējās 3 boksu stratēģiju.
Deivs Kauenss
Karjera
Pēc basketbolista karjeras beigām viņš kļuva par NBA treneri, trenējis Bostonas "Celtics", Šarlotas "Hornets" un Goldensteitas "Warriors" klubus.
2016. gada Spānijas Grand Prix
Sacīkšu dienas sacensību norise
34. aplī starpība starp abiem līderiem bija 2,1 sekunde, pirms Verstapens iebrauca nākamajā aplī. 39. aplī Fetels ieradās trešajā un ceturtajā boksa apmeklējumā, bet Rikjardo turpināja sacīkstes bez papildu boksa apmeklējumiem vēl četrus apļus. Atgriezies trasē, viņš atradās aiz Fetela, bet ar svaigākām riepām.
Deivs Kauenss
Karjera
1991. gadā D. Kauenss tika uzņemts Basketbola slavas zālē un 1996. gadā tika nosaukts par vienu no 50 izcilākajiem NBA spēlētājiem.
2016. gada Spānijas Grand Prix
Sacīkšu dienas sacensību norise
Pēdējos 20 apļus par pirmo vietu cīnījās Verstapens ar somu Raikonenu, bet aptuveni 5 sekundes aizmugurē sekoja Fetels ar Rikjardo. Raikonenam neizdevās veikt uzbrukumus Verstapenam, bet Rikjardo gan pāris reizes mēģināja lekt iekšmalā Fetelam. Tas tomēr neizdevās, un pēdējos apļos Rikjardo palika lēnāks. Tas notika tāpēc, ka Rikjardo bija pārdūris riepu, kas priekšpēdējā aplī gaisu izlaida pavisam, un austrālietim nācās doties boksos. Neskatoties uz to Rikjardo saglabāja ceturto vietu.
Pēdējā aplī sadūrās “Renault” braucēji Kevins Magnusens un Džolijs Palmers, taču abi tika līdz finišam. Verstapenam šķērsojot finiša līniju, viņš kļuva par visu laiku jaunāko un reizē pirmo Holandes sacīkšu uzvarētāju Formulā 1.
Piekto vietu Spānijas GP ieguva Valteri Botass, bet sestais palika Karloss Sains. Verstapens kļuva par jaunāko uzvarētāju F1 sacīkstēs, pārspējot Sebastianu Fetelu, kurš savu pirmo uzvaru guva 2008. gada Itālijas GP.
Kūdums
Kūdums ir ciems Cēsu novada Raiskuma pagastā. Atrodas pie Miegupes ietekas Gaujā, pie autoceļa V286 (Mazaiskrogs—Anuļi—Kūdums—Daibe—Pīpeņi).
Līdz 1949. gadam ciems bija Kūduma pagasta centrs.
Trocka (metro stacija)
Trocka ir metro stacija Varšavā uz līnijas M2, kas atrodas Targovekas rajonā. Stacija tika atvērta 2019. gada 15. septembrī, un būvniecība tika uzsākta 2016. gadā.
FK Lviv
FK Lviv ir profesionāls Ukrainas futbola klubs no Ļvivas. Klubs ir dibināts 2006. gadā, pašlaik spēlē Ukrainas Premjerlīgā. Mājas spēles komanda aizvada Arena Lviv stadionā, kura ietilpība ir 34 512 vietas.
2008. gadā ieņēma 2. vietu Ukrainas Pirmajā līgā un iekļuva Premjerlīgā, taču debijas sezonā (2008.—2009.) ierindojās tikai 15. vietā un Premjerlīgu atstāja. 2012. gadā finansiālu problēmu dēļ profesionālā komanda pārstāja darboties un pastāvēja tikai kluba akadēmija. 2016. gadā kluba pirmā komanda tika atjaunota un 2017. gadā ieguva profesionālu statusu. 2018. gadā klubs apvienojās ar Rivnes "Veres" un ieņēma tā vietu Premjerlīgā. 2018.—2019. gada sezonā Premjerlīgā ieguva 6. vietu.
Atco Records
Atco Records ir amerikāņu ierakstu kompānija, kuru 1955. gadā atklāja kā Atlantic Records filiāli. Ierakstu kompāniju dibināja viens no Atlantic Records radītājiem Herbs Eibramsons, kurš atgriezās strādāt uzņēmumā pēc darbības militārajā dienestā. Ierakstu kompānija galvenokārt pārstāvēja māksliniekus, kuru mūzika nebija ierastajos Atlantic Records mūzikas stilos. Atco Records izdeva blūza, džeza un soulmūzikas pārstāvju mūziku, lai gan ar laiku mainījās ierakstu kompānijas repertuārs. Nosaukums "Atco" ir saliktenis no nosaukuma ATlantic COrporation. Atco Records arī izplatīja citu ierakstu kompāniju, piemēram, RSO Records, Volt, Island, Modern, Ruthless un Rolling Stones Records, izdevumus.
Soutlendas stāsti
"Soutlendas stāsti" (en) ir 2006. gada ASV un Vācijas antiutopiska melnās komēdijas trillera filma, kuras režisors un scenārija autors ir Ričards Kellijs. Filmā galvenās lomas atveido Dveins Džonsons, Šons Viljams Skots, Sāra Mišela Gelāra, Mendija Mūra, Džastins Timberleiks, Miranda Ričardsone, Voliss Šons un Bai Linga.
Filmas darbība norisinās Losandželosā, netālā nākotne 2008. gadā. Filma ir satīra par ASV politiku un militāro industriju. Nosaukums "Soutlenda" apzīmē Dienvidkaliforniju un Losandželosas metropoli.
Filmas "Soutlendas stāsti" pirmizrāde notika Kannu kinofestivālā. ASV kinoteātros filma iznāca tikai. Filma saņēma polarizētas kritiķu atsauksmes, galvenokārt kritizējot tās garumu un sarežģīto scenāriju. Filma nopelnīja tikai 375 tūkstošus ASV dolāru pie 12 miljonu budžeta. Neskatoties uz to, tā ir ieguvusi kulta filmas statusu.
Sižets
2005. gada 4. jūlijā divas Teksasas štata pilsētas (Elpaso un Abilīna) kodoluzbrukuma rezultātā tiek iznīcinātas, nogalinot tūkstošus un izraisot neiedomājama mēroga katastrofu, novedot ASV haosā un Trešajā pasaules karā.
Patriotu akts ir paplašinājis pilnvaras jaunai aģentūrai, kas pazīstama kā US-IDent, kas pastāvīgi uzrauga pilsoņus, cenzējot arī internetu un pieprasot pirkstu nospiedumus, lai piekļūtu datoriem un bankas kontiem. Reaģējot uz neseno degvielas deficītu globālā kara dēļ, vācu kompānija Treer izstrādā neizsīkstošas enerģijas ģeneratoru, ko sauc par Fluid Karma, ko virza nepārtraukta okeāna straumju kustība un postoši ietekmē Zemi.
Netālā nākotnē, 2008. gadā, Losandželosa ir antiutopiska pilsēta un haosa sliekšņa, kurā veidojas pagrīdes neomarksistiska organizācija. Filma seko amnēzijas pārņemtam spraiga sižeta filmu aktierim Bokserim Santarosam (Dveins Džonsons), bijušajai pornozvaigznei Kristai Novai (Sāra Mišela Gelāra), kas veido televīzijas realitātes šovu, kā arī policistam Rolandam Taveneram (Šons Viljams Skots), kas palīdz neomarksistiem un meklē savu dvīņubrāli Ronaldu.
Mugursoma
Mugursoma ir uz muguras nēsājama soma, kas parasti novietojama ar divām siksnām pāri pleciem un zem padusēm. Mugursomas paredzētas nesamā pārnēsāšanai, ko nebūtu ērti nest rokās. Sporta mugursomas, kas domātas izmantošanai, piemēram, skriešanā, riteņbraukšanā, pārgājienos, parasti atslogo lielāko daļu svara (līdz aptuveni 90%) no to svara ar polsterētu gūžas jostu, atstājot plecu siksnas galvenokārt, lai stabilizētu slodzi. Tas uzlabo iespēju pārnēsāt smagu nesamo, jo gurni ir stiprāki par pleciem, kā arī palielina veiklību un līdzsvaru, jo slodze ir tuvāk paša lietotāja masas centram.
Zemgales Olimpiskais centrs
Zemgales Olimpiskais centrs ir daudzfunkcionāls sporta komplekss, kas atrodas Jelgavā, Latvijā un sastāv no vairākiem objektiem. Tas tika pabeigts 2012. gadā un tā atklāšana notika 2010. gada 2. septembrī draudzības mačā starp futbola klubiem "Jelgava" un "Blackpool". ZOC atrodas vieglatlētikas stadions, futbola laukumi ar mākslīgo un dabisko zālienu, atklāta vieta ar sintētisku pārklājumu sporta spēlēm, pludmales volejbola laukums, BMX trase, sporta halle, trenažieru zāle, konferenču telpa un biroja telpas. Ietilpība stadionā ir 1560 vietas, bet sporta zālē - 1484 sēdvietām un 2064 ar papildus sēdvietām. ZOC ir mājvieta futbola klubam "Jelgava" un basketbola klubam "Jelgava".
Repinas pagasts
Repinas pagasts (et) ir viena no 3 Igaunijas Pelvas apriņķa pašvaldībām tā austrumu daļā. Izveidots 2017. gada teritoriālās reformas gaitā, apvienojot Mēksi, Repinas un Verioras pagastus. Pašvaldībā ietilpst 1 pilsēta (Repina), 3 lielciemi (Mehikorma, Vēpsu, Veriora) un 62 ciemi. Robežojas ar Peipusa ezeru (Lemmmijervu) austrumos, Veru apriņķa Setomā pagastu dienvidaustrumos, Veru apriņķa Veru pagastu dienvidos, Pelvas pagastu rietumos un Tartu apriņķa Kastres pagastu ziemeļrietumos.
LZ 129 Hindenburg
LZ 129 Hindenburg bija Vācijas komerciālais dirižablis, kas paredzēts pasažieru pārvadājumiem. Tas bija Hindenburg klases dirižabļu ievērojamākais, vadošais lidaparāts un savas uzbūvēšanas brīdī lielākais lidaparāts pasaulē. Dirižablim bija dūralumīnija struktūra. Vienlaikus tas varēja uzņemt 50—72 pasažierus. Hindenburg bija 245 metrus garš, tā diametrs bija 41,18 metri. Tas varēja attīstīt 135 km/h lielu ātrumu.
2020.—2021. gada UEFA Nāciju līga
2020.—2021. gada UEFA Nāciju līga bija otrā UEFA Nāciju līgas sezona, kurā sacentās visas 55 UEFA konfederācijas nacionālās vīriešu futbola izlases. Līgas posma spēles (grupu turnīri) norisinājās no 2020. gada septembra līdz novembrim, bet finālposma spēles notika 2021. gada oktobrī. Nāciju līgas spēles daļēji bija saistītas arī ar kvalifikācijas turnīru 2022. gada FIFA Pasaules kausam.
LZ 129 Hindenburg
Gaisa kuģis nosaukts Vācijas prezidenta Paula fon Hindenburga vārdā.
2020.—2021. gada UEFA Nāciju līga
Formāts
2019. gada 24. septembrī UEFA paziņoja, ka 2020.—2021. gada sezonai tiks nedaudz mainīts formāts. UEFA 55 nacionālās izlases tika sadalītas četrās līgās, kur A, B un C līgās ir pa 16 komandām katrā, sadalot četrās grupās pa četrām komandām. D līgā piedalīsies 7 komandas, kas sadalītas divās grupās, no kurām vienā ir četras komandas, bet otrā — trīs komandas. Komandas tika sadalītas līgās, pamatojoties uz UEFA Nāciju līgas 2018.—2019. gada sezonas kopvērtējumu. Katra komanda savas grupas ietvaros aizvadīs sešas spēles, izņemot vienu D līgas grupu ar trim komandām, kur katrai komandai ir jāaizvada četras spēles. Šis formāts nodrošina, ka gandrīz visās grupās vienas grupas komandas spēlē pēdējos mačus vienlaikus. Tas palielina arī kopējo līgas posma spēļu skaitu no 138 līdz 162 un samazina draudzības spēļu skaitu.
LZ 129 Hindenburg
LZ 129 Hindenburg projektēja un būvēja cepelīnu uzņēmums Luftschiffbau Zeppelin. To būvēja laikā no 1931. līdz 1936. gadam. Pirmais lidojums ar to notika, kopumā līdz 1937. gadam notika 63 lidojumi, līdz tas avarēja un nodega, nosēžoties Leikhērstā ASV.
2020.—2021. gada UEFA Nāciju līga
Formāts
A līgā komandas sacenšas, lai kļūtu par UEFA Nāciju līgas čempionēm. Četras izlases, kas uzvarēs A līgas grupās, kvalificēsies Nāciju līgas finālturnīram, kas sastāv no pusfināla, spēles par trešo vietu un fināla. Pusfināla pāri tiks noteikti atklātā izlozē. UEFA izpildkomiteja no četrām kvalificētajām komandām izvēlēsies rīkotājvalsti. Nāciju līgas finālturnīrā tiks izmantota video tiesneša palīgu (VAR) sistēma.
Komandas sacenšas arī par paaugstināšanu uz augstāku līgu un vietas saglabāšanu līgā. B, C un D līgās tiek paaugstināti katras grupas uzvarētāji, savukārt katras grupas pēdējās vietas A un B līgā tiek pazeminātas. Tā kā C līgā ir četras grupas, kamēr D līgā ir tikai divas, divas C līgas komandas, kuras tiks pazeminātas, tiks noteiktas pārspēlēs (izslēgšanas spēlēs) 2022. gada martā. Komandas tiks sadalītas divos pāros un uzvarētāji tiks noteikti divu spēļu summā.
Kritēriji vietu sadalījumam grupā
Ja divām vai vairākām komandām ir vienāds punktu skaits grupā, vietu sadalījums tiek noteikts pēc šādiem kritērijiem:
Kritēriji vietu sadalījumam līgā
Vieta līgā tiek noteikta pēc šādiem kritērijiem:
Lai noteiktu vietu sadalījumu D līgā, kur ir nevienāds komandu skaits grupā, D1 grupā, salīdzinot pirmās trīs vietas ar D2 grupu, spēles pret ceturto vietu netiek ņemtas vērā.
A līgā pirmo 4 komandu vietu sadalījums tiek noteikts pēc finālturnīra rezultātiem.
2022. gada FIFA Pasaules kausa kvalifikācija
Nāciju līga ir daļēji saistīta ar 2022. gada FIFA Pasaules kausa kvalifikācijas turnīru UEFA zonā. Kvalifikācijas turnīra desmit grupu uzvarētāji pa tiešo kvalificēsies Pasaules kausa finālturnīram. Kvalifikācijas otrajā posmā jeb play-off spēlēs piedalīsies desmit otro vietu ieguvēji un divas labākās komandas no Nāciju līgas grupu uzvarētājiem, kas nebūs iekļuvušas labāko divu skaitā savā kvalifikācijas turnīra grupā. Komandas tiks sadalītas trīs "zaros" pa četrām komandām katrā. Tiks aizvadīti pusfināli un fināls. Uzvarētāji tiks noskaidroti vienā spēlē, mājinieku komanda tiks izlozēta. Katra "zara" fināla uzvarētāji arī kvalificēsies Pasaules kausa finālturnīram.
Komandas
Izloze notika Amsterdamā, Nīderlandē.
1. grupa
<section begin=D1 grupa />
<section end=D1 grupa />
ExoMars Trace Gas Orbiter
ExoMars Trace Gas Orbiter (TGO), zināms arī kā ExoMars 2016, ir Eiropas Kosmosa aģentūras (ESA) starpplanētu zonde. Tā paredzēta Marsa atmosfēras pētīšanai un nolaižamā aparāta Schiaparelli nogādāšanai uz planētu. Zonde palaista 2016. gada martā; oktobrī tā iegāja Marsa orbītā. TGO un Schiaparelli ir pirmais programmas ExoMars posms. Projekts tapis sadarbībā ar Krievijas valsts korporāciju Roskosmos un citu valstu zinātniskajām organizācijām.
Uzbūve
Kosmisko aparātu izgatavoja Thales Alenia Space. Korpusa izmēri ir 3,5 × 2 × 2 m. TGO starta masa ir 3732 kg, kopā ar Schiaparelli — 4332 kg. Sakarus ar Zemi nodrošina 2,2 m diametra X joslas paraboliskā antena. TGO ar ultraaugstfrekvences aparatūru Electra nodrošinās radiosignālu retranslāciju no aparātiem uz Marsa virmas.
TGO zinātniskās aparatūras masa ir 115 kg. Uzstādīti četri instrumentu komplekti:
Lidojuma gaita
ExoMars Trace Gas Orbiter palaists 12:31:42 UTC ar nesējraķeti Proton-M/Briz-M no Baikonuras kosmodroma 200. laukuma 39. palaišanas iekārtas. Zonde no dzinējbloka Briz-M atdalīta 20:13 UTC.
2016. gada 16. oktobrī Schiaparelli atvienojās no ExoMars TGO. 19. oktobrī TGO iegāja Marsa orbītā. Schiaparelli veica nolaišanos uz Marsa virsmas, bet īsi pirms nosēšanās pārtrūka sakari ar to.
Aleksejs Ņemovs
Aleksejs Ņemovs (ru; dzimis ) ir bijušais krievu vingrotājs.
Piedalījies trijās Olimpiskajās spēlēs (1996, 2000, 2004). 1996. gada Atlantas Olimpiskajās spēlēs krievu sportists izcīnīja divas zelta (komandu sacensības, atbalsta lēciens), sudrabu individuālajā daudzcīņā, kā arī trīs bronzas medaļas (brīvās kustības, vingrojumi uz stieņa un zirga). 2000. gadā Sidnejā viņš kļuva par čempionu individuālajā daudzcīņā un vingrojumā uz stieņa, izcīnīja sudrabu brīvajās kustībās (zelta medaļu izcīnīja Latvijas sportists Igors Vihrovs), kā arī izcīnīja bronzu komandu sacensībās, vingrojumā uz zirga un līdztekās. 2004. gadā Atēnās medaļas neizcīnīja. Tāpat ar panākumiem startējis Pasaules čempionātā, kur piecas reizes kļuva par čempionu.
Referāts
Referāts (latīņu: refere – ‘ziņoju’) ir publisks priekšlasījums vai ziņojums par noteiktu tēmu, kas satur noteiktu faktu, arī kādu jautājumu un priekšlikumu izklāstu, kā arī atklāj autora attieksmi un vērtējumu par tematu. Referātu raksta, lai izzinātu, izpētītu, izvērtētu kādu tematu un iepazīstinātu ar to klausītājus.
Referāta noformēšana
Referāta tekstu raksta rokrakstā vai datorrakstā uz baltām A4 formāta lapām. Referāta apjomu nosaka rakstīšanas mērķis un saturs, bet referāta satura apjoms nav mazāks kā divas A4 formāta lapas.
Rakstot referātu rokrakstā vai datorrakstā, lappuses tiek numurētas sākot ar ievadu, rindkopas sākas ar atkāpi, citāti likti pēdiņās un iesaistīti tekstā kā tiešā runa vai teikuma daļa. Rakstot datorrakstā ir jāievēro, ka tekstu raksta ar fontu Times New Roman, burtu lielumam jābūt 12pt, virsrakstiem – 14-16pt, teksts tiek izlīdzināts pēc abām malām, tabulām un attēliem jābūt numurētiem.
Referātam ir šādas daļas: